open-index/open-wikipedia-markdown huggingface dataset:
Eerik Pietarinen

**Eerik Pietarinen** (s. 5. joulukuuta 1993) on suomalainen ralliautoilija.

## Ura
Pietarinen voitti rallin SM-sarjan SM2-luokan suomenmestaruuden vuonna 2017. Vuonna 2018 hän voitti myös Baltic Rally Trophyn ja sen ohella SM1-luokan suomenmestaruuden. Ensimmäiset MM-rallinsa Pietarinen ajoi WRC4-luokan Fordilla Suomen MM-rallissa 2013, 2015 ja 2016. 2018 hän kilpaili Suomen rallissa Toni Gardemeisterin Skoda Fabia R5:lla sijoittuen yleiskilpailussa 11. sijalle ja voittaen WRC2-luokan.
Vuodesta 2017 Pietarisen kartanlukijana on toiminut Juhana Raitanen.

## Rallin MM-sarjan tulokset
()

## Lähteet
Bouzy

**Bouzy** on kunta Pohjois-Ranskassa Marnen departementissa Grand Estin alueella. Se sijaitsee noin 30 kilometriä Reimsin kaupungista kaakkoon.

Bouzy on samppanjan tuotantoaluetta. Kunnan alueella kasvatetaan runsaasti punaista Pinot Noir -rypälettä, joka tunnetaan nimellä *Bouzy rouge*.

## Lähteet

## Aiheesta muualla
Vraux

**Vraux** on kunta Pohjois-Ranskassa Marnen departementissa Grand Estin alueella. Se sijaitsee noin 35 kilometriä Reimsin kaupungista kaakkoon.

Vraux’ssa oli toisen maailmansodan aikana RAF:n lentotukikohta. Tämän ajanjakson muistoksi on perustettu museo *Musée du terrain d'aviation militaire de Condé-Vraux*.

## Lähteet

## Aiheesta muualla
Juvigny (Marne)

**Juvigny** on kunta Pohjois-Ranskassa Marnen departementissa Grand Estin alueella. Se sijaitsee noin 40 kilometriä Reimsin kaupungista kaakkoon.

Nykyinen *Château de Juvigny* on rakennettu vuosina 1702 - 1705, ja siinä on 18 hehtaarin kokoinen puisto. Linnasta on mahdollista vuokrata huoneita.

## Lähteet

## Aiheesta muualla
Saint-Amand-sur-Fion

**Saint-Amand-sur-Fion** on kunta Pohjois-Ranskassa Marnen departementissa Grand Estin alueella. Se sijaitsee noin 70 kilometriä Reimsin kaupungista kaakkoon Fionjoen varrella.

Kunnan nähtävyys on 1100-luvulla rakennettu goottilainen Saint-Amandin kirkko, joka on ollut Ranskan historiallisten monumenttien listalla vuodesta 1875 lähtien.

## Lähteet

## Aiheesta muualla
GP3 Monacon Grand Prix

**GP3 Monacon Grand Prix** oli GP3-sarjan osakilpailu, joka ajettiin vuonna 2012 Monacon katuradalla Monacossa.

Suomalaisista Aaro Vainio voitti ensimmäisen lähdön startattuaan kisaan paalupaikalta. Voitto oli Vainion uran ensimmäinen GP3:ssa.

Kilpailu oli alustavasti mukana ensimmäisen kerran kauden 2011 kisakalenterissa, mutta tilanpuutteen vuoksi se jouduttiin perumaan kun varikkoalueelta ei löytynyt tarpeeksi tilaa GP3-autoille.

## Voittajat

## Lähteet
Decima (pelimoottori)

**Decima** on Guerrilla Gamesin kehittämä pelimoottori, joka on kehitetty ** peliin. 
Moottoria on kehitetty eteenpäin *[[Horizon Zero Dawn]]* -peliä varten.
*[[Killzone Shadow Fall]]* -pelissä yhtiö aloitti GPGPU-laskennan hyödyntämisen pelimoottorissa.

Moottoria on käytetty myös muiden yritysten peleissä *[[Until Dawn]]* ja *[[Death Stranding]]*.

## Lähteet
Väinö Veijola

**Väinö Veijola**  (2. lokakuuta 1889 Ii – 18. maaliskuuta 1964 Helsinki) oli suomalainen diplomi-insinööri ja sähköalan kehittäjä, joka sai professorin arvonimen.

Väinö Veijolan vanhemmat olivat maanviljelijä Kaarlo Veijola ja Mathilda Alcenius ja puoliso vuodesta 1922 Martha Grönholm (k. 1939). Veijola tuli ylioppilaaksi 1910 ja valmistui sähkötekniikan alan diplomi-insinööriksi Teknillisestä korkeakoulusta 1915. Opintojaan Veijola täydensi vielä Ruotsissa 1915–1917. Hän toimi Hankkijan  sähköinsinöörinä 1915, puolustusministeriön taisteluvälineosaston sähköinsinöörinä 1918, sähköinsinööritoimiston palveluksessa 1919–1924, omassa toimistossa 1925–1928, Suomen sähkölaitosyhdistysten asiamiehenä 1928,  Sähkötarkastuslaitoksen johtajana vuodesta 1929 aina vuoteen 1958 saakka ja sen jälkeen Sähkötarkastuskeskuksen hallituksessa, Teknillisen korkeakoulun opettajana 1920-luvun vaihteessa, *Voima ja valo* -lehden päätoimittajana ja toimitussihteerinä 1928–1929, kahden eri sähkölaitoksen käytön valvojana 1920–1929, kauppa- ja teollisuusministeriön teollisuusosaston päällikkönä 1932–1936, tullihallituksen asiantuntijana 1933–1936, kansanhuoltoministeriön teollisuusosaston ja voimatoimiston päällikkönä 1939–1940 sekä useiden eri komiteoiden ja työryhmien jäsenenä. Suomen Sähköinsinööriliiton kunniajäsen Veijola oli vuodesta 1950. Hän oli myös Suomen Valoteknillisen Seuran perustajia, ensimmäinen puheenjohtaja ja ensimmäinen kunniajäsen 1958. Professorin arvonimen hän sai 1955.

## Lähteet

## Aiheesta muualla
* *Väinö Veijola: in memoriam*, 1964, Martti Paavola, julkaisussa *Voima ja valo*, 37 (1964), ss. 95–96.
Tyvipikikärsäkäs

**Tyvipikikärsäkäs** (*Pissodes pini*) on kärsäkkäiden heimoon kuuluva kovakuoriaislaji. Aikuinen  tyvipikikärsäkäs on kooltaa 6,5-8 mm. ja sillä on ruskealla pohjalla keltaisia täpliä, jotka ovat peitinsiipien takareunassa sulautuneet yhteen poikkijuovaksi. Tyvipikikärsäkkään kärsä on pitkä ja ohut ja sen tuntosarvet lähtevät kärsän keskeltä toisin kuin tukkimiehentäillä (*Hylobius abietis*), jonka tuntosarvet lähtevät kärsän päästä. 

Tyvipikikärsäkäs on Suomen pikikärsäkkäistä yleisin aiheuttaen suurimman osan männyntaimikoiden pikikärsäkkäiden aiheuttamista metsätuhoista. Tyvipikikärsäkkäät ovat myös merkittäviä seuraustuholaisia männyille lumi-, myrsky-, pistiäis- ja perhostuhojen yhteydessä. Latva- (*Pissodes piniphilus*) ja taimipikikärsäkkäät (*Pissodes castaneus*) aiheuttavat samantapaista tuhoa taimissa kuin tyvipikikärsäkkäät. 

Tyvipikikärsäkäät lisääntyvät männyissä paksun kaarnan alla, jossa niiden toukat tekevät käytäviään haitaten puun nestevirtauksia. Yleisimpiä lisääntymispaikkoja ovat heikentyneet pystypuut, kuorellinen mäntypuutavara ja tuulenkaadot. Tyvipikikärsäkkäät munivat keväällä huhtikuulta aina loppukesään elokuulle saakka. Pääosa muninnasta keskittyy keskikesälle. Munista kuoriutuvat valkeat jalattomat ruskeapäiset toukat. Aikuiset tyvipikikärsäkkäät kuoriutuvat kotelokehdoista keväällä ja aloittavat ravintosyöntinsä männyntaimissa sekä muninnan mäntyjen kuoren alle. Aikuiset tyvipikikärsäkkäät elävät usean vuoden talvehtien maassa.

## Aiheesta muualla
*Laji.fi: Tyvipikikärsäkäs ('' Pissodes pini '')
*Metsäntutkimuslaitos (Metla): Tyvipikikärsäkäs ('' Pissodes pini '') 
*Insects.fi: Kuva  Pissodes pini  tyvipikikärsäkäs, Pentti Ketola 2008 
*University of Michigan, Animal Diversity Web (ADW): Pissodes pini 
*Pherobase: Semiochemicals of Pissodes pini, the Larger pine weevil
Painonnosto kesäolympialaisissa 2020

**[[Painonnosto]]ssa** kilpailtiin **[[kesäolympialaiset 2020|Tokion 2020 kesäolympialaisissa]]** 26. kertaa. Painonnostossa kilpailtiin 24. heinäkuuta – 4. elokuuta 2020. Kilpailut käytiin Tokyo International Forumilla. Sekä naisille että miehille oli seitsemän painoluokkaa.

Menestynein maa oli Kiina, jonka urheilijat voittivat kahdeksan mitalia ja seitsemän kultaa. Kilpailuissa nähtiin kaksi uutta maailmanennätystä.

## Maakohtaiset rajoitukset
Vuonna 2019 Kansainvälinen painonnostoliitto (IWF) ilmoitti, että se rajaa joidenkin valtioiden osallistujamääriä olympialaisiin johtuen toistuvista dopingrikkeistä. Seuraavat maat saivat ilmoittaa olympialaisiin yhden mies- ja yhden naispainonnostajan:
* 
* 
* 
* 
* 
* 

Kolumbia sai ilmoittaa kilpailuihin yhden nais- ja kaksi miespainonnostajaa.

Seuraavat maat saivat ilmoittaa olympialaisiin kaksi mies- ja kaksi naispainonnostajaa

* 
* 
* 
* 
* 

* 
* 
* 
* 
* 

Huhtikuussa 2020 IWF ilmoitti, että Thaimaa ja Malesia suljetaan kokonaan pois olympialaisten painonnostosta. Helmikuussa 2021 myös romanialaiset painnonnostajat suljettiin kokonaan pois olympialaisista. Samoin Egypti kärsii kahden vuoden kilpailukiellosta, kun se jäi kiinni dopingin käytöstä nuorten Afrikan kisoissa.

## Aikataulu
Lähde:

## Mitaliyhteenveto

### Miehet

### Naiset

## Mitalitaulukko

## Lähteet
Italienne

**Italienne** on kirjasinlaji, jossa pääteviivat ovat korostetun paksuja, selvästi paksumpia kuin kirjainten pysty- ja poikkiviivat. Italienne on egyptiennen eräs muunnelma, ja tuli muotiin 1800-luvun alkupuolella, jolloin kirjasinten suunnittelijat ryhtyivät kokeilemaan voimakkaiden kontrastien käyttöä kirjainmuodoissa. Italienne-kirjaintyypit tunnetaan Villin lännen kirjasimina, koska ne olivat erityisen suosittuja 1800-luvun loppupuolen julisteissa, joiden teksti ladottiin yleensä puukirjakkeilla. Tämä kirjasinlaji tuli uudestaan muotiin 1970-luvulla, joten italienne-kirjaintyypit sopivat ilmentämään sekä 1800- että 1900-luvun loppupuolten tunnelmaa. Tunnettu Italienne-kirjaintyyppi on Playbill.

## Lähteet
Splay Suomi

**Splay Suomi** on huhtikuussa 2014 perustettu suomalainen tubettajien YouTube-verkosto. Se oli perustamishetkellään Suomen ensimmäinen YouTube-verkosto.

Splay Suomen liiketoiminta perustuu sen tarjoamiin sponsorointi-, ja mainontamahdollisuuksiin verkostoonsa kuuluvien tubettajien sisällöissä. Se pyrkii toimimaan välikätenä markkinoijien ja tubettajien välillä. Vuonna 2014 sen verkoston arvioitiin tavoittavan jopa 6,3 miljoonaa videon näyttökertaa kuukaudessa. Splayn verkostoon Suomessa kuuluvat muun muassa Sonja Hämäläinen, Roni Bäck sekä Hydraulic Press Channel.

Splay Suomi on osa kansainvälistä Splay Networks -yritystä, jolla on toimintaa myös muun muassa Ruotsissa.

## Lähteet
Vello Salo

**Vello Salo** (vuoteen 1945 asti *Endel Vaher*, 5. marraskuuta 1925 Võisiku vald – 21. huhtikuuta 2019 Tallinna) oli virolainen katolinen pappi, joka teki kansainvälisen uran eksegetiikan tutkijana.

Opettajaperheen poika Endel Vaher lähti Suomen jatkosotaan vapaaehtoisena virolaisten Suomen-poikien riveissä. Viroon palattuaan hän joutui saksalaisten sotavangiksi ja Sleesian rintamalle. Toisen maailmansodan sekavissa loppuvaiheissa 1945 Vaher päätyi Italiaan. Hän opiskeli matematiikkaa, fysiikkaa, tähtitiedettä ja teologiaa Rooman Pontificia Università Gregorianassa sekä Sveitsissä Fribourgin katolisessa yliopistossa ja Alankomaissa. Hän sai 21-vuotiaana paikan Vatikaanin radiosta, jossa hänen ansiostaan aloitettiin vironkieliset lähetykset vuonna 1948.

Vello Salo toimi pappina ja eksegetiikan professorina neljä vuotta Irakin Mosulissa, 18 vuotta Toronton yliopistossa Kanadassa ja vuodesta 1993 Viron Tartossa. Hänet nimitettiin Helsingin yliopiston teologisen tiedekunnan kunniatohtoriksi vuonna 2017.

## Omaelämäkerta
**”Täällä Vatikaanin radio!” Suomen-pojan, teologin, kustantajan ja historioitsijan elämäntarina.* Alkuteos *”Siin Vatikani Raadio!”*, suom. ja toim. Jari P. Havia ja Hannu Oittinen. Tallinna-kustannus, 2017. .

## Lähteet
Songs of Love and Death

**Songs of Love and Death** on saksalaisen sinfonistametallia soittavan yhtyeen, Beyond the Blackin ensimmäinen kokopitkä studioalbumi, joka julkaistiin 13. helmikuuta vuonna 2015. Albumi sijoittui hyvin Saksan ja Itävallan virallisilla albumilistoilla. 

Albumin ensimmäisenä singlenä julkaistiin kappale *In the Shadows*, joka on edelleen yksi yhtyeen tunnetuimmista kappaleista. Albumin menestyksen ansiosta Beyond the Blackistä tuli Saksassa ja Itävallassa melko suosittuja metallimusiikin piireissä ja yhtye lähtikin levyn julkaisun jälkeen ensimmäiselle kiertueelleen ympäri Saksan.
## Kappalelista

## Jäsenet (Albumin julkaisun jälkeen)
* Jennifer Haben - Laulaja
* Nils Lesser - Kitaristi
* Christopher Hummels - Rytmikitaristi ja taustalaulaja
* Erwin Schmidt - Basso
* Tobias Derer - Rummur
* Michael Hauser - Koskettimet
## Arvostelut
* The Metal Observer: 

## Lähteet

## Aiheesta muualla
* 
*
Laipio

**Laipio** on rakennuksen sisäkatto tai välikatto. Se on myös laivan runkoa vahvistava vedenpitävä tai tulenkestävä seinä, joka rakennetaan laivan sisälle. Laipion tarkoituksena on estää veden tai tulen etenemistä laivassa. Laipioita esiintyy erityisesti suurissa laivoissa. 

## Lähteet
IFK Göteborg Orientering

**IFK Göteborg Orientering** on ruotsalainen suunnistusseura. Se toimi vuoden 2017 loppuun asti IFK Göteborgin suunnistusjaoksena.  

Seuran miehet ovat voittaneet Tiomilan vuosina 2015, 2017, 2018 ja 2019 ja Jukolan viestin 2017. 

Naiset ovat voittaneet Venlojen viestin vuosina 2022, 2023 ja 2025 sekä Tiomilan vuosina 2023 ja 2025.

Suomalaisista huippusuunnistajista seuraa ovat edustaneet Kirsi Nurmi ja Anna Närhi.

## Lähteet

## Aiheesta muualla
* Seuran kotisivu
Lautapelit.fi

**Lautapelit.fi Oy** on vuonna 1996 perustettu pelien maahantuontia sekä tukku- ja vähittäismyyntiä harjoittava yritys.

Lautapelit.fi julkaisee suomenkielisiä painoksia maailmalla suosituista ja menestystä saavuttaneista lautapeleistä. Yrityksen ensimmäinen suomennos Carcassonne voitti Suomen lelukauppiaiden yhdistyksen jakaman vuoden peli 2004 palkinnon.

Yrityksellä on myymälät Helsingin Kampin sekä Tampereen Ratinan kauppakeskuksissa sekä oma verkkokauppa.

## Tunnettuja suomeksi käännettyjä pelejä

* Agricola
* Bohnanza
* Carcassonne
* Catan (Settlers of)
* Dominion – Valtakunta
* Exit -pakohuonepelit
* Halli Galli
* Port Royal
* Quest for Eldorado
* Terraforming Mars
* Wingspan

## Tunnettuja omia pelijulkaisuja

* Agemonia
* All Roads
* Amul
* Balloon Pop (Vuoden Peli 2023 voittaja)
* Eclipse
* Eclipse - 2nd Dawn for the Galaxy
* Flamme Rouge
* Hokkaido
* Honshu
* Hornet
* Kissat Kalassa
* M.U.L.E.
* Nations
* Nations the Dice Game
* Space Freaks

## Lähteet
Tahmelan huvila

**Tahmelan huvila** (entinen Tahmelan monitoimitalo) on Tampereen Tahmelassa Pyhäjärven rannalla sijaitseva vanha huvila. Rakennuksessa on toiminut aiemmin A-Kilta. 1. helmikuuta 2019 lähtien kolme vuotta rakennuksessa toimii vuokralla Pirkanmaan rakennuskulttuuriyhdistys Piiru.

## Kuvia Tahmelan huvilalta

Tiedosto:Tahmelan huvila Tampere terassi.jpg|Huvilan terassi
Tiedosto:Tahmelan huvila Tampere Sisa1.jpg
Tiedosto:Tahmelan huvila Tampere Sisa2.jpg


## Lähteet

## Aiheesta muualla
*Saara Tunturi: A-Killan toiminta loppuu Tahmelassa ja nyt kaupunki pohtii, mitä historialliselle rakennukselle tehdään: – Kiinnostuneita ostajia on jo ilmoittautunut; Aamulehti 12.6.2018 
*Ulla Meriläinen: Tahmelan idyllinen vanha huvila nostattaa suuria tunteita; Yle 13.6.2018
Joheksoli

**Joheksoli** (C19H26I3N3O9) on jodattuihin aromaattisiin amideihin kuuluva orgaaninen yhdiste. Yhdistettä käytetään lääketieteessä varjoaineena tietokonetomografiakuvauksissa ja munuaisten toiminnan tutkimiseen. Joheksoli kuuluu WHO:n laatimaan tärkeimpien lääkeaineiden luetteloon.

## Ominaisuudet ja käyttö
Huoneenlämpötilassa joheksoli on kiteistä ainetta. Yhdiste liukenee veteen. Joheksolia käytetään varjoaineena muun muassa verisuonten varjoainekuvauksessa angiografiassa, selkäytimen myelografiassa sekä suoliston, nivelten, kohdun ja munanjohdinten varjoainekuvauksissa. Yhdiste annostellaan ruiskeena suoneen tai selkäytimeen. Joheksolia käytetään myös niin sanotussa joheksolikokeessa, jolla määritetään munuaisten suodatusnopeutta ja siten munuaisten toimintaa.

## Valmistus
Joheksolin synteesin lähtöaineena on 3-nitro-1,5-bentseenidikarboksyylihapon dimetyyliesteri. Tämä reagoi ensin 1-amino-2,3-dihydroksipropaanin kanssa, jolloin estereistä muodostuu amideja. Seuraavaksi nitroryhmä pelkistetään aminoryhmäksi vedyttämällä ja yhdiste jodataan. Seuraava vaihe joheksolin synteesissä on aminoryhmän asetylointi etikkahappoanhydridillä. Viimeinen vaihe on reaktio 3-kloori-1,2-propaanidiolin kanssa voimakkaasti emäksisissä olosuhteissa.

## Lähteet
Kukkuramäki

**Kukkuramäki** on asuinalue Kouvolan Valkealassa, Niinistön kaupunginosassa.
Kukkuramäellä on sekä 1990-luvulla valmistuneita rivitaloja että 2000-luvulla valmistuneita pientaloja. 
Valkealan kunta kaavoitti alueen uusille omakotitaloille 1990-luvun lopussa ja ensimmäiset pientalot valmistuivat 2000-luvun alussa. Vielä 2010-luvulla alueelle on rakenteilla uusia pientaloja.

Elokuussa 2020 Kukkuramäen Kukkurakujalle avataan Svenska Lekskolanin päiväkoti, joka on Valkealan ensimmäinen yksityinen päiväkoti. Päiväkodin rakennustyöt alkavat vuoden 2019 lopulla.

Kukkuramäki rajautuu Vanhatiehen, Jokelantörmäntiehen, Kukkurantien eteläpuoleiseen metsäalueeseen ja Länsikukkurantien sekä Kukkurakujan itäpuoleiseen metsäalueeseen.
Kukkuramäen vieressä sijaitsee Valkealakoti ja Jokelantörmän uimaranta. 

Myös postinumeroalueen 45360 (Valkeala) nimi on Kukkuramäki. Kukkuramäen postinumeroaluuella on 3 819 asukasta.

## Lähteet
*Kouvolan karttapalvelu
Aarre Happonen

**Aarre Alvar Happonen** (24. syyskuuta 1910 Tainionkoski – 29. maaliskuuta 1989 Helsinki) oli ammattiyhdistysjohtaja ja päätoimittaja.

## Henkilöhistoria
Aarre Happosen vanhemmat olivat työnjohtaja Lauri Pekka Happonen ja Anna Vartiainen ja puoliso vuodesta 1940 Fanny Alisa (Liisa) Litukka. Happonen suoritti Työväen Akatemian 1936 ja toimi sähköasentajana 1927–1935, myymälänhoitajana 1936–1937, toimitsijana 1937–1944, Liiketyötekijäin liiton 1. sihteerinä 1944–1949 ja liiton puheenjohtajana 1949–1974. Liikeliiton kunniapuheenjohtaja hän oli vuodesta 1986. Happonen toimi myös SAK:n hallituksessa ja työvaliokunnassa, *Liiketyöntekijä*-lehden päätoimittaja hän oli vuodesta 1949. Happonen edusti ammattiliittoaan monissa eri toimikunnissa ja -elimissä ja hänellä oli useita luottamustehtäviä. SDP:n toimintaan aktiivisesti osallistunut Happonen oli puolueen jäsen yli 60 vuotta.

## Julkaisuja
* *Syytä on sanoa*, 1944
* *[[K.-A. Fagerholm]]: mies ja työkenttä: mannen och verket*, 1961, R. H. Oittinen, Aarre Happonen, Päiviö Hetemäki, Kauno Kleemola, Mauno Koivisto, Pekka Kuusi, Torsten Steinby 

## Lähteet
Mörkölinja

**Mörkölinja** on Kouvolan kaupungin asuinalue Kuusankosken suuralueella, Kymintehtaan kaupunginosassa. Se sijaitsee Kymintehtaan vanhan tehdasalueen kaakkoispuolella, 3 kilometrin päässä Kuusaan keskustasta.

Mörkölinjan pienalue rajautuu Kymijokeen, Kymintehtaaseen ja Kymintehtaan vanhaan teollisuusrautatiehen.
Mörkölinjalla asutaan pientaloissa.

## Lähteet
*Kouvolan karttapalvelu
Jenni Karimäki

**Jenni Karimäki** (s. 1981) on suomalainen politiikan tutkija. Hän on koulutukseltaan valtiotieteiden tohtori.

Karimäki työskentelee erikoistutkijana Turun yliopiston Eduskuntatutkimuksen keskuksessa. Hän valmistui valtiotieteiden maisteriksi vuonna 2007 Tampereen yliopiston historiatieteen laitokselta pääaineenaan poliittinen historia. Tohtoriksi Karimäki väitteli vuonna 2016 Turun yliopistossa.

Karimäki on erikoistunut etenkin puolue- ja aatehistoriaan. Hän on toiminut politiikan kommentaattorina esimerkiksi Ylellä.

## Lähteet
Tanttari

**Tanttari** on Kouvolan kaupungin asuinalue Keskustan suuralueella, Korjalan kaupunginosassa. Se sijaitsee Valtatie 6:n pohjoispuolella, 2 kilometrin päässä Kouvolan keskustasta.

Tanttari on asemakaavoittamaton pientaloalue, mutta alueelle luodaan asemakaava suunnitteilla olevan Katajaharjun ja Ravikylän välisen tieyhteyden sekä Tanttariin rakennettavan eritasoliittymän johdosta. Aiemmin ainoa tieyhteys Tanttariin kulki kolmen tasoristeyksen kautta. Tanttariin rakennetaan suunnitelmien mukaan myös uusi Savon radan, Kouvola–Kuusankoski-radan ja yhden sivuraiteen ylittävä ylikulkusilta, joka korvaa Tanttarintien tasoristeykset. Myös Tanttarin itäpuolelta rakennetaan uusi tieyhteys Kouvolan ydinkeskustaan, Kymenlaaksontien risteykseen. Näiden tiehankkeiden lisäksi Valtatie 6 muutetaan suunnitelmien mukaan nelikaistaiseksi moottoritieksi Kouvolan kohdalla.

Tanttarin tasoristeykset suljettiin maanantaina 7.6.2021. Tieyhteys Savonradan tasoristeyksen yli poistuu pysyvästi tässä yhteydessä. Tasoristeysten poistumisen jälkeen kulku Tanttariin tapahtuu Katajaharjun kautta. Tasoristeysten poistamisesta päätettiin Väyläviraston hakemuksesta Maanmittauslaitoksen järjestämässä yksityistietoimituksessa. Tasoristeysten poistojen tavoitteena on liikenneturvallisuuden parantaminen.

## Lähteet
*Kouvolan karttapalvelu

### Viitteet
Carin Göring

**Carin Axeline Hulda Göring** (synt. **Fock**, ent. **von Kantzow**; 21. lokakuuta 1888 Tukholma, Ruotsi – 17. lokakuuta 1931 Tukholma, Ruotsi) oli ruotsalainen aatelinen ja Saksan kansallissosialistien johtajiin kuuluneen Hermann Göringin ensimmäinen vaimo.

## Elämänvaiheet
Göringin vanhemmat olivat ruotsalainen eversti ja vapaaherra Carl Alexander Fock sekä irlantilaissyntyinen Huldine Beamish. Hän nai vuonna 1910 ruotsalaisen kapteenin, vapaaherra Nils von Kantzowin, ja heille syntyi vuonna 1912 yksi poika, Thomas. Carin Göringin sisko Mary oli naimisissa kreivi Eric von Rosenin kanssa. Carin tutustui vuonna 1920 Ruotsissa siviililentäjänä työskennelleeseen saksalaiseen lentäjä-ässäveteraaniin Hermann Göringiin ja he rakastuivat. Vuonna 1923 Carin otti eron miehestään ja meni naimisiin Hermannin kanssa, minkä jälkeen he asettuivat Saksaan. He asuivat vuoden 1923 oluttupavallankaappauksen jälkeen neljä vuotta maanpaossa eri puolilla Eurooppaa Hermann Göringistä annetun pidätysmääräyksen vuoksi. Hermann Göringin noustua yhdeksi kansallissosialistisen puolueen johtajista Carinia alettiin kutsua ”kansallissosialismin maskotiksi”. Hän kärsi sydämen vajaatoiminnasta ja kuoli sydäninfarktiin Ruotsissa lokakuussa 1931 päivää äitinsä hautajaisiin osallistumisen jälkeen. Carin ja Hermann eivät saaneet yhteisiä lapsia.

## Hauta ja jäännökset

Carin Göring haudattiin alun perin perhehautaan Lovönin saarelle Ekerön kuntaan lähelle Tukholmaa. Noustuaan yhdeksi Saksan mahtavimmista miehistä Hermann Göring rakennutti Berliinin lähelle Carinin mukaan nimetyn Carinhall-nimisen kartanon ja siirrätti tämän haudan sinne vuonna 1934. Muun muassa Adolf Hitler osallistui uudelleenhautajaisiin Carinhallissa. Carinille rakennettiin hautamausoleumi, jossa hänen alkuperäinen puuarkkunsa oli sisäkkäisissä sinkki- ja peltiarkuissa. Kartano tuhottiin Hermannin omasta määräyksestä toisen maailmansodan lopussa vuonna 1945.

Vuonna 1951 Carinhallin alueelta kaivettiin ylös Carin Göringiksi oletetut jäännökset, jotka tuhkattiin Berliinin ruotsalaisessa kirkossa ja haudattiin perhehautaan Lovöhön. Vuonna 1991 metallinetsijät löysivät Carinhallin läheltä toisen, sinkkiarkkuun haudatun naisen luurangon, joka myös toimitettiin Ruotsiin. Tätä luurankoa tutkittiin vuosina 2009–2012 Uppsalan yliopiston Rudbeck-laboratoriossa. Luista otetut DNA-näytteet tukivat 99,5 prosentin varmuudella oletusta, että kyseessä on Carin Göring. Hänet haudattiin uudelleen alkuperäiseen hautapaikkaansa Lovöhön. Vuonna 1951 virheellisesti Carinina tuhkatun vainajan henkilöllisyys on jäänyt arvoitukseksi.

## Katso myös
*Emmy Göring

## Lähteet

## Aiheesta muualla
Purjehdus kesäolympialaisissa 2020 – miesten RS:X

**Miesten [[purjelauta]]ilu [[Kesäolympialaiset 2020|Tokion olympialaisissa 2020]]** kilpaillaan 25.–31. heinäkuuta Enoshimassa. Kilpailu käydään RS:X tyyppiluokassa. Kilpailuun osallistuu 25 purjehtijaa.

## Karsinnat
Olympialaisiin osallistuu 25 purjehtijaa. Isäntämaa Japani saa yhden urheilijan suoraan olympiaturnaukseen. Kymmenen urheilijaa valitaan vuoden 2018 purjehduksen MM–kilpailujen perusteella. Kahdeksan urheilijaa valitaan vuoden 2019 purjelautailun MM–kilpailujen perusteella. Euroopan, Pohjois-Amerikan, Etelä-Amerikan, Afrikan, Aasian ja Oseanian omista kilpailuista valitaan kaikista yksi urheilija olympiaturnaukseen. Yhden karsintatavan kautta voi päästä vain yksi urheilija jokaisesta maasta olympialaisiin.

## Lähteet
Fonetiikan perusteet

** Fonetiikan perusteet** on vuonna 1981 ilmestynyt Kalevi Wiikin kirjoittama teos. Se on alan suomenkielinen perusteos.

## Lähteet
Purjehdus kesäolympialaisissa 2020

**[[Purjehdus|Purjehduksessa]]** kilpailtiin **[[kesäolympialaiset 2020|Tokion 2020 kesäolympialaisissa]]** 27. kertaa. Purjehduksessa kilpailtiin 25. heinäkuuta – 4. elokuuta 2021. Kilpailut käytiin Enoshiman saarella sijaitsevan Enoshima Yacht Harbourin läheisyydessä, Tokion keskustasta lounaaseen. Purjehduksessa kilpailtiin kymmenessä luokassa, joista miehille oli viisi, naisille neljä ja yksi oli sekaluokka.

Menestynein maa oli Iso-Britannia, jonka purjehtijat saavuttivat kolme kultamitalia ja yhteensä viisi mitalia.

## Aikataulu
Mitalilähdöt on merkitty vaaleansinisellä taustavärillä.

## Mitaliyhteenveto

### Miehet

### Naiset

### Sekajoukkue

## Mitalitaulukko

## Lähteet
Birmingham City WFC

**Birmingham City Women FC**, entiseltä nimeltään **Birmingham City Ladies FC**, on englantilainen naisten jalkapalloseura, joka oli perustamassa maan pääsarjana toimivaa FA WSL:ää vuonna 2011 ja sijoittui kahtena ensimmäisenä kautena toiseksi. Birmingham on myös voittanut naisten FA Cupin 2012. Joukkue pelaa ottelunsa Damson Parkilla, Solihullissa.

Seuran entisiä pelaajia ovat muun muassa Rachel Yankey, Laura Bassett, Alex Scott, Siobhan Chamberlain, Jade Moore, Jo Potter, Dunia Susi, Izzy Christiansen, Karen Carney, Ellen White, Chloe Arthur ja Lucy Staniforth.

## Edustusjoukkue
:*Päivitetty 24. helmikuuta 2021 *

 
 

 

 
 

## Lähteet
Puheen salaisuudet

**Puheen salaisuudet – Fonetiikan uusia suuntia** on vuonna 2005 ilmestynyt Antti Iivosen toimittama suomenkielinen fonetiikan oppikirja.

## Lähteet
Jirka Hakala

**Jirka Hakala** (s. 23. toukokuuta 1986 Ylivieska) on keskustalainen poliitikko ja politiikan taustatoimija. Politiikkaan Hakala lähti mukaan opiskellessaan Lapin yliopistossa. Hän tuli  muun muassa valituksi Lapin yliopiston ylioppilaskunnan hallitukseen vuonna 2009 ja Keskustan Opiskelijaliiton puheenjohtajaksi vuonna 2012. Hakala on toiminut myös keskustan puoluetoimistolla poliittisena suunnittelijana ja Keskustan Keski-Pohjanmaan piirin toiminnanjohtajana. Hakala pyrki vuonna 2018 keskustan puoluesihteeriksi muttei tullut valituksi. Vuonna 2019 Hakala nimettiin puolustusministeri Antti Kaikkosen erityisavustajaksi. Hakala oli keskustan puheenjohtaja Kaikkosen erityisavustaja syksystä 2024 kevääseen 2025, kunnes siirtyi puolueessa muihin valmistelutehtäviin. Hakala joutui väistymään Antti Kaikkosen erityisavustajan tehtävästään toukokuussa 2025, kun tuli julkisuuteen että hänen omistamassaan asunnossa oli kuvattu pornovideo, joka on julkaistu verkossa.

Hakala oli myös keskustan puoluehallituksen jäsen vuosina 2013–2014.

## Koulutus
Hakala on opiskellut hallintotieteitä Lapin yliopistossa. Ylioppilaaksi hän valmistui vuonna 2005 Kokkolan yhteislyseon lukiosta.

## Lähteet

## Aiheesta muualla
* Jirka Hakalan kotisivut
Artemisia II

**Artemisia II** (, k. n. 350 eaa.) oli Vähässä-Aasiassa sijainnutta Kaarian valtakuntaa hallinnut Persian alainen satraappi sekä edeltäjänsä Mausolloksen vaimo ja sisko. Hän saattoi valmiiksi miehensä aloittamat Halikarnassoksen mausoleumin rakennustyöt. Heille rakennettu yhteinen hautamausoleumi tunnettiin antiikin aikana yhtenä maailman seitsemästä ihmeestä.

Artemisia II kuului Hekatomnidien hallitsijasukuun, joka sai alkunsa hänen isästään Hekatomnoksesta ja hallitsi Kaariaa lähes itsenäisinä joskin nimellisesti Persian alaisina satraappeina. Hän lienee syntynyt 390-luvulla eaa. ja nai veljensä Mausolloksen, joka tuli hallitsijaksi heidän isänsä kuoltua. Artemisia oli mahdollisesti jo Mausolloksen valtakaudella jonkinlainen kanssahallitsija. Mausolloksen kuoltua vuonna 353 tai 352 eaa. Artemisiasta tuli Kaarian satraappi. Hän hallitsi kaksi tai kolme vuotta ennen omaa kuolemaansa. Artemisian on kerrottu surreen kuollutta miestään niin kovasti, että jopa joi tämän tuhkia viiniin sekoitettuina. Artemisian kuoltua samasta sisarussarjasta olivat hänen jälkeensä hallitsijoina vielä veljet Idrieus ja Piksodaros sekä sisar Ada, joka oli myös Idrieuksen leski.

Artemisia rakennutti valmiiksi Mausolloksen aikana pääkaupunkiin Halikarnassokseen aloitetun suuren hautamuistomerkin. Hän kutsui aikansa maineikkaimmat taiteilijat, kuvanveistäjät Bryaksiksen, Leokhareen, Skopaksen ja Timotheoksen, koristelemaan sitä. Mausoleumi valmistui mahdollisesti hieman Artemisian kuoleman jälkeen. Varmistaakseen rakennustöissä tarvitun marmorin saatavuuden Artemisia lähetti sotavoimansa alistamaan Latmus-vuoren louhosta hallussaan pitäneet vuoristoheimot. Hänen on kerrottu käyttäneen tässä operaatiossa ovelaa harhautusta: vuoren lähellä järjestettiin suuri paikallisen suojelusjumalattaren palvontarituaali, ja asukkaiden saapuessa joukolla katsomaan sitä heidät väijytettiin ja louhos vallattiin.

Artemisia II tunnettiin kiinnostuksestaan kasvi- ja lääketieteeseen. Marunoiden kasvisuvun tieteellinen nimi *Artemisia* viitannee häneen.

## Lähteet

## Aiheesta muualla
Puhuva ihminen

** Puhuva ihminen – Puhetieteiden perusteet** on vuonna 2009 ilmestynyt Olli Aaltosen, Reijo Aulangon, Antti Iivosen, Anu Klipin ja Martti Vainion toimittama suomenkielinen puhetieteen perusteos.  

## Lähteet
Näkökohtia puheen alkuperästä

** Näkökohtia puheen alkuperästä** on vuonna 2012 ilmestynyt Olli Aaltosen, Mona Lehtisen ja Reijo Aulangon toimittama suomenkielinen puhetieteen perusteos.  

## Lähteet
Helmi Tähtinen

**Helmi Amanda Tähtinen** (7. joulukuuta 1882 Jämsä – 7. tammikuuta 1961 Helsinki) oli suomalainen näyttelijä. Hän näytteli Suomen Kansallisteatterissa 1900-luvun alkuvuosina.

## Elämä ja ura
Helmi Tähtisen vanhemmat olivat opettaja Mikko Tähtinen ja Amanda Sjöblom.
Hän sai näyttämöopetusta Kaarola Avellanin johdolla ja aloitti ammattimaisen näyttelijän uransa Suomalaisessa Maaseututeatterissa vuonna 1901. Seuraavana vuonna hän siirtyi Suomen Kansallisteatteriin, missä hän näytteli kevääseen 1908.

Tähtinen näytteli noin sata roolia. Hänen tehtäviään olivat muun muassa Maiju näytelmässä *Papin perhe*, Susanne näytelmässä *[[Figaron häät]]* ja Katri laulunäytelmässä *[[Tukkijoella (näytelmä)|Tukkijoella]]*. William Shakespearen *[[Kesäyön unelma]]ssa* Tähtinen näytteli Hermiaa ja Aleksis Kiven *[[Nummisuutarit|Nummisuutareissa]]* hänellä oli Kreetan osa.

Helmi Tähtinen avioitui kruununnimismies Mauri Honkajuuren kanssa 1908. Pariskunnalle syntyi kaksi tytärtä (Eeva ja Leena) ja kolme poikaa (Jaakko, Paavo ja Erkki), joista Paavo Honkajuuri teki merkittävän uran teollisuusjohtajana.

## Lähteet
*

### Viitteet

## Aiheesta muualla
*Näyttelijäliitto.fi: Näyttelijäliiton ystävyysjäsenet / 1940-luku 
*Biografiasampo.fi: Helmi Amanda Tähtinen
Jussi Viljanen

**Jussi Viljanen** (s. 1. tammikuuta 1970 Turku) on suomalainen pesäpallon pelinjohtaja. Hän on ollut kahdeksan kertaa naisten Superpesiksessä Suomen-mestaruuden voittaneen joukkueen pelinjohtajana: Jyväskylän Kirissä 1996 ja 1997, Porin Pesäkarhuissa 2002 sekä Jyväskylän Kirittärissä 2009, 2010, 2016, 2018 ja 2019. Hän saavutti ykköspelinjohtajana ennätyksellisen 500 Superpesis-ottelun rajan heinäkuussa 2019. "Nalle" Viljanen on toiminut Itä–Länsi-ottelussa pelinjohtajana kahdeksan kertaa.

## Lähteet
R-Type

**R-Type** on Iremin kehittämä ja julkaisema shoot ’em up, joka julkaistiin vuonna  kolikkopelinä ja sen jälkeen useille muille alustoille. Pelin jakelija Pohjois-Amerikassa oli Nintendo.

Pelin on sanottu vaikuttaneen räiskintäpelien lajityypin modernisointiin.

Pelille on julkaistu useita seuraajia kuten *R-Type Leo*, *R-Type Delta* ja *R-Type Final*. *R-Type I* ja *R-Type II* olivat sama peli jaettuna kahdeksi osaksi PC Enginelle julkaisua varten. Vuonna 2009 julkaistiin R-Type Dimensions.

## Vastaanotto
Pelin Amiga-versio on saanut *[[Zzap!64]]*-lehden arvostelussa arvosanaksi 94%.

Pelin Atari ST -versio on saanut *[[ST Amiga Format]]* -lehden arvostelussa arvosanaksi 96%.

## Lähteet

## Aiheesta muualla
* 
* 
* 
* 
* 
*
Elli Malm

**Elli Malm**, oik. **Elisabeth Sola** (17. syyskuuta 1881 Jyväskylä – 4. maaliskuuta 1960) oli suomalainen näyttelijä. Hänen ominta alaansa olivat traagiset tehtävät.

## Elämä ja ura
Elli Malmin vanhemmat olivat työnjohtaja Petter Malm ja Maria Riipinen.
Maaningalla syntynyt Petter Malm oli saanut vieraskielisen nimensä palvellessaan Suomen Kaartissa. Hän kuului Mönkkösen talonpoikaissukuun. Maria Riipinen oli Rautalammelta. Malmin perhe muutti 1885 Jyväskylästä Helsinkiin. Elli Malm pääsi Kaarola Avellanin oppilaaksi vuonna 1898, ja sitä kautta Suomalaiseen Teatteriin, eli Suomen Kansallisteatterin edeltäjään. Kaarlo Bergbom mieltyi näyttävään Elli Malmiin, ja tämä sai näytelläkseen monentyyppisiä rooleja vaihtelevalla menestyksellä. Samoihin aikoihin teatteriin liittyi monia nuoria lahjakkaita näyttelijöitä, kuten Helmi Tähtinen, Elli Tompuri, Jussi Snellman ja Pekka Alpo. Malm siirtyi Suomalaiseen Maaseututeatteriin 1904 ja näytteli siellä vuosikymmenen loppuun.

Malmin rooleja olivat muun muassa nimiosat näytelmissä *Lucretia Borgia* ja *Samarialaisnainen*. Hän näytteli myös Roxanen osan näytelmässä *Cyrano de Bergerac* ja Violan osan komediassa *[[Loppiaisaatto]]*. Vuonna 1901 Suomalainen Teatteri esitti Aleksis Kiven tuotannosta kaksi vaille suurta huomiota jäänyttä teosta: *[[Canzio]]* ja *[[Yö ja päivä]]*. Edellisessä Malm näytteli Marcian roolin ja jälkimmäisessä Kertun roolin.

Malm oli erityisen hermoherkkä ja eläytyi rooleihinsa jopa niin paljon, että se vaaransi hänen terveytensä. Näytellessään kuningatarta Sofokleen *[[Antigone]]ssa* hän kiihtyi siinä määrin, että hän pyörtyili. Kun sama toistui useana iltana, lääkärin oli pakko kieltää häneltä kyseisen roolin näytteleminen. Ammattitaidon lisääntyessä Malm alkoi hallita hermonsa.

Elli Malm avioitui oopperalaulaja Wäinö Solan kanssa vuonna 1906. Pariskunnalle syntyi kaksi poikaa ja kaksi tytärtä seitsemän vuoden aikana, ja seitsemän vuotta myöhemmin vielä tytär. Elli Malm valitsi perheenäidin työn ja jätti teatterin vuonna 1909. Lapsista Pentti Sola menestyi muusikkona.

## Lähteet
*
*

### Viitteet

## Aiheesta muualla
*Yle : Sininen laulu : Sola Wäinö : Näyttämökokemusta
*Kalterijääkäri - oopperatenori Wäinö Sola joutuu vankilaan vuonna 1916
Nahkakilpikonnat

**Nahkakilpikonnat** (Dermochelyidae) on meressä elävien kilpikonnien heimo, joka sisältää merinahkakilpikonnan (*Dermochelys coriacea*) ja sen sukupuuttoon kuolleet sukulaiset.

Vanhin tunnettu nahkakilpikonna on myöhäisliitukauden Campania- ja Maastricht-vaiheilla elänyt *[[Mesodermochelys]]*. Kun Protostegidae-heimo hävisi liitukauden lopulla, nahkakilpikonnat alkoivat täyttää avautuneita ekologisia lokeroita. Ne olivat monimuotoisimmillaan eoseenilla, ja eri lajeilla oli erilaisia selkäkilpiä, joiden pitkittäisharjanteet ja muut luiset piirteet vaihtelivat. Ajan myötä kilpailu kalojen ja merinisäkkäiden kanssa luultavasti lisääntyi ja ravintoi alkoi huveta, ja nahkakilpikonnat joutuivat erikoistumaan eri ravintotyyppeihin. Nykyisen merinahkakilpikonnan kehityshaara erikoistui meduusoihin, minkä ansiosta se selvisi nykypäivään asti heimon ainoana lajina.

Nykyisen merinahkakilpikonnan selkäkilpi koostuu pienten luulevyjen mosaiikista, ja sitä peittää nahkamainen iho. Mosaiikki korvaa suurimman osan tyypillisistä selkäkilven luista, eikä se kiinnity selkärankaan tai kylkiluihin kuten varsinaisten merikilpikonnien (Cheloniidae) selkäkilpi. Varhaisimmat nahkakilpikonnat muistuttivat selkäkilveltään varsinaisia merikilpikonnia. Niillä ei ollut mosaiikkista selkäkilpeä, mutta niiden lateraalikilvet olivat pienentyneet. Mosaiikista koostuva selkäkilpi tunnetaan fossiiliaineistossa ensimmäisen kerran myöhäisellä paleoseenilla tai varhaisella eoseenilla.

## Fylogenia
Evers et al. (2019):

## Lähteet
* 

### Viitteet
Haminan keskustaajama

**Haminan keskustaajama** on taajama Haminassa, Kymenlaakson maakunnassa. Se on Haminan kaupungin keskustaajama ja suurin taajama. Vuoteen 2002 asti taajama ulottui myös Vehkalahden kunnan alueelle, joka liitettiin Haminaan 1.1.2003.

Paikkakunta sai kaupunginoikeudet 1653. Kaupungin alkuperäinen nimi oli vuoteen 1660 *Vehkalahden Uusikaupunki* (Vechelax Nystad), sen jälkeen lyhyemmin *Vehkalahti* (Veckelax). Uudenkaupungin rauha (1721) teki siitä rajakaupungin uusine privilegioineen. Kaupunki nimettiin 1723 uudelleen kuningas Fredrik I:n mukaan *Fredrikshamn*iksi. Kaupungin ruotsinkielisen nimen jälkiosa on otettu käyttöön suomenkielisenä muodossa *Hamina*. Suomenkielistä muotoa lienee käytetty kansanomaisesti jo 1700-luvulla; viralliseen käyttöön Hamina tuli ilmeisesti vasta 1800-luvun jälkipuoliskolla.

## Lähteet
Setämies

**Setämies** on tarkoittanut vanhastaan isännän luona asuvaa veljeä, nykyään sillä saatetaan tarkoittaa setämäistä, keski-ikäistä, asenteiltaan vanhoillista miestä. Sana lisättiin *[[Kielitoimiston sanakirja]]an* vuonna 2018.

Sanaan voidaan liittää ikään, ulkonäköön ja seksuaalisuuteen liittyviä kielteisiä adjektiiveja, kuten ahdisteleva, ällöttävä, säälittävä ja lihava. Sanaa onkin käytetty yhtäältä loukkaavissa ja toisaalta itseironisissa yhteyksissä.

Dosentti Vesa Heikkisen tutkimuksen perusteella sanaa setämies käytetään leimallisesti kielteisessä merkityksessä ja se ei kuulu yleiskieleen, sitä ei ollut juurikaan uutisaineistossa, edes mielipidekirjoituksissa. Sen kanssa yhdessä esiintyivät yleisimmin kielteiset sanat, kuten yllä mainitut ja pervo, irstas, vihainen, ruma, haiseva, sekä muun muassa seksi, naida, vittu ja pano sekä harvoin jokin myönteinen sana, kuten norja.

Heikkinen havaitsi, että jotkut miehet ovat yrittäneet riisua setämies-sanaa solvaamiseen käyttäjiä aseista kutsumalla itseään setämiehiksi samaan tapaan kuin osa maahanmuuttajista käyttää mamu-sanaa myönteisesti itsestään. Hänen mukaansa silti kaikki sanan käytöt vahvistavat kielen sukupuolittamista ja sukupuolten vastakkainasettelua.

## Yleisyys
Vuonna 2015 setämiestä käytettiin keskustelupalstoilla 3&nbsp;331 tekstissä, vuonna 2017 jo 10&nbsp;051 tekstissä. Myös Twitterissä käyttö on lisääntynyt, mutta muissa yhteyksissä se ollut vakaampaa.

## Katso myös
* Tytöttely
* Vihainen valkoinen mies

## Lähteet

## Aiheesta muualla
*
Revigny-sur-Ornain

**Revigny-sur-Ornain** on kunta Pohjois-Ranskassa Meusen departementissa Grand Estin alueella. Se sijaitsee Ornainjoen varrella.

Revigny-sur-Ornainissa on sotilashautausmaa, jonne on haudattu noin 1300 ensimmäisessä maailmansodassa Verdunin ja Champagnen taisteluissa kaatunutta.

## Tunnettuja kuntalaisia
* André Maginot (1877-1932), poliitikko ja entinen ministeri, haudattu kunnan hautausmaalle
* Pierre Gaxotte (1895-1982), historioitsija ja journalisti, syntyperäinen kuntalainen	
* Gerard Longuet (s. 1946), poliitikko ja entinen ministeri, asuu paikkakunnalla

## Lähteet

## Aiheesta muualla
Manchester United WFC

**Manchester United Women FC** on englantilainen naisten jalkapalloseura, joka perustettiin vuonna 2018. Se nousi pääsarjana toimivaan FA WSL:ään heti ensimmäisen Championship-kautensa päätteeksi keväällä 2019. Kaudella 2022–2023 Manchester United oli toinen Englannin superliigassa ja pääsi FA Cupin loppuotteluun. Kaudella 2023–2024 joukkue voitti FA Cupin.

Joukkueen valmentajana on kesästä 2021 alkaen toiminut Marc Skinner, joka seurasi maajoukkueessa yli sata ottelua pelannutta Casey Stoneya.

## Edustusjoukkue
:*Päivitetty 11. toukokuuta 2024 *

 

 

 

 

 

## Lähteet
Purjehdus kesäolympialaisissa 2020 – naisten Laser Radial

**Naisten [[Laser Radial]] [[Kesäolympialaiset 2020|Tokion olympialaisissa 2020]]** kilpaillaan 25. heinäkuuta – 1. elokuuta Enoshimassa. Kilpailuun osallistuu 44 purjehtijaa.

## Karsinnat
Olympialaisiin osallistuu 44 purjehtijaa. Isäntämaa Japani saa yhden urheilijan suoraan olympiaturnaukseen. 18 urheilijaa valitaan vuoden 2018 purjehduksen MM–kilpailujen perusteella. 10 urheilijaa valitaan vuoden 2019 Laser Radialin MM–kilpailujen perusteella. Aasian kisojen 2018 kautta olympialaisiin pääsee yksi urheilija. Pan-Amerikan kisojen 2019 kautta pääsee kaksi urheilijaa. Euroopan, Afrikan, Aasian ja Oseanian omista kilpailuista valitaan kaksi urheilijaa olympiaturnaukseen. Pohjois- ja Etelä-Amerikan kilpailuista valitaan yksi purjehtija. Näiden lisäksi turnaukseen kutsutaan kaksi urheilijaa.

## Lähteet
Viinistu

**Viinistu** on kylä Kuusalun kunnassa Harjumaan maakunnassa Viron pohjoisosassa. Viinistu sijaitsee Suomenlahden rannalla Pärispean niemellä noin 7 kilometriä pohjoiseen Loksasta. Viinistussa oli vuoden 2019 alussa 119 asukasta. Vuonna 2012 asukkaita oli 148 (1.1.2012).

## Palvelut ja nähtävyydet
Viinistussa toimii nykyisin taidemuseo, hotelli-ravintola ja satama.

## Historia
Viinistu mainitaan ensi kerran vuonna 1372 nimellä *Wynest*.

## Tunnettuja kyläläisiä
Laivaston jäsen, diplomaatti ja taidemaalari Aleksander Warma (1890–1970) syntyi Viinistussa. Warma oli Viron lähettiläs Suomessa vuosina 1939–1940 ja pakolaishallituksen johtaja 1963–1970. Aleksander Warma oli muuttanut Suomeen, Kabböleen Johannes Warman poikana vuonna 1906.

Yrittäjä Jaan Manitski on syntynyt Viinistussa ja on nykyisin merkittävä työllistäjä kylässä. Manitski omistaa Viinistun taidemuseon ja hotellin.

## Viinistun taidemuseo
Viinistun taidemuseossa on kokoelma Viron taidetta ja vaihtuvia näyttelyitä.

## Kuvia

Tiedosto:Viinistu, Parque Nacional Lahemaa, Estonia, 2012-08-12, DD 19.JPG|Viinistun satamaa.
Tiedosto:Viinistu Art Museum1, 2008.jpg| Taidemuseon näyttelytiloja. 
Tiedosto:Ex-local shop in Viinistu.jpg|Entinen kauppa.


## Lähteet

## Linkit
*Viinistun rantaravintola ja hotelli
*Viinistun satama 
*Viinistun taidemuseo
*360° Ilmakuva Viinistusta
Calculus Fennicus

** Calculus Fennicus** on vuonna 2015 ilmestynyt Juhani Pitkärannan kirjoittama suomenkielinen matematiikan Calculus.  Se on ensimmäinen suomenkielinen kokonaisvaltainen insinöörimatematiikan Calculus, joka kattaa yhtenä teoksena laajan alueen.

Calculukseksi teosta kutsutaan, kun se pyrkii kattamaan tietyn matematiikan osa-alueen kokonaisvaltaisesti. Calculus on matematiikan peruskursseille tarkoitettu oppikirja. Syventävien kurssien teoksia ei yleensä kutsuta Calculuksiksi.

Paperiversiona *Calculus Fennicus* on fyysiseltä kooltaan A4-kokoinen teos ja painaa useita kiloja. Se on saatavana myös pdf-versiona.

Pitkäranta on kirjoittanut *Calculus Fennicuksen* ollessaan professori emeritus. 

1968 Pitkäranta aloitti Otaniemessä opiskelijana matematiikkaan tutustumisen Harri Rikkosen matematiikan pitkällä peruskurssilla. Vaikutteita matemaattiseen kirjoittamiseen hän on myöhemmin saanut Simo K. Kivelältä.

## Lähteet
Pohjois-Elimäki

**Pohjois-Elimäki** on Kouvolan hallinnollinen kaupunginosa Elimäen suuralueella. Se sijaitsee entisen Elimäen kunnan keski- ja pohjoisosassa Elimäen kirkonkylän ja Korian välissä. Kaupunginosa kattaa Sopen, Takamaan, Löytyn, Vähä-Moision, Palokorven, Teuroisten ja Kukonojan kylät.

## Lähteet
Anna & Kirka

**Anna & Kirka** on Anna Babitzinin ja Kirkan yhteinen albumi, joka ilmestyi Delta-levymerkillä vuonna 1978. Albumilta ilmestyi singlenä kappale ”Sinut haluan vain” b-puolenaan ”Siitäs sait”.

## Kappaleet

**A-puoli**
#
#
#
#
#
**B-puoli**
#
#
#
#
#

## Singlet

## Tuotanto
*Orkesterinjohto: Kalervo Halonen, paitsi 1: Veikko Samuli
*Äänitys: Finnlevyn studiot
*Miksaus: Jukka Teittinen
*Valokuvat: Max Petrelius
*Tuottajat: Jaakko Salo, Robbie Lindberg

## Lähteet
Irem

**Irem** (, myös **Irem Software Engineering**) on japanilainen ohjelmistoyhtiö ja pelitalo. Yritys perustettiin nimellä **IPM** vuonna 1974 ja nimi muutettiin vuonna 1979. Yritys lopetti videopelien kehityksen vuonna 1994 ja sulautui Irem Software Engineeringiksi vuonna 1997.

Eizo omistaa yhtiön. Yrityksen nimi on lyhenne sanoista .

## Pelit
Yrityksen kehittämiä pelejä:
* *[[Moon Patrol]]* (1982)
* *[[Kung-Fu Master]]* (1984)
* *[[R-Type]]* (1987)

## Lähteet

## Aiheesta muualla
* Irem Software Engineering MobyGamesissä
Kangasniemen lukio

**Kangasniemen lukio** on eteläsavolaisessa Kangasniemen kunnassa toimiva lukio. 

Lukiolaisten määrä on suurin piirtein puolittunut vuotta 2018 edeltävän 15 vuoden aikana. Vuonna 2018 Kangasniemen lukiota kävi 72 opiskelijaa.

Naapurustossa (Kankaistentie 5) sijaitsevat Kankaisten koulu (yläkoulu) ja Kangasniemen kirjasto. 

## Lähteet
Laukon herra – Gabriel Kurki (1630–1712)

** Laukon herra – Gabriel Kurki (1630–1712)** on vuonna 2008 ilmestynyt Liisa Lagerstamin kirjoittama suomenkielinen teos Laukon kartanonherrasta Gabriel Kurjesta.

## Lähteet

## Aiheesta muualla
* Laukon kartano
Boat on the River

**Boat on the River** on alun perin yhdysvaltalaisen Styx -yhtyeen levyttämä kappale, jonka sävellyksestä ja sanoituksesta vastasi Tommy Shaw. Kappale julkaistiin vuonna 1979 albumilla *Cornerstone*.

Suomeksi kappaleesta on tehty kaksi versiota: 

Vuonna 1980 Hannele Suominen alias Taiska levytti Raul Reimanin käännöksen ja Jori Sivosen sovittaman version nimellä "Aamulla yksin".

Vuonna 1993 Riki Sorsa levytti CD-singlenä julkaistun alkuperäisen englanninkielisen version sekä Pia Partasen suomentaman ja Ari Sunellin sovittaman suomenkielisen version "Joki", Samana vuonna Jyrki Härkönen lauloi tämän saman version ns. huoltamokasetille *Parhaat kotimaiset lista hitit 2*.http://www.aanitearkisto.fi/firs2/fi/ulko.php?Id=Boat+on+the+river

## Lähteet
Laukko – kuusi vuosisataa

** Laukko – kuusi vuosisataa** on vuonna 2016 ilmestynyt Liisa Lagerstamin kirjoittama teos Laukon kartanon historiasta.   

## Lähteet

## Aiheesta muualla
* Laukon kartano
Purjehdus kesäolympialaisissa 2020 – miesten Laser

**Miesten [[ILCA 7|Laser]] [[Kesäolympialaiset 2020|Tokion olympialaisissa 2020]]** kilpaillaan 25. heinäkuuta – 1. elokuuta Enoshimassa. Kilpailuun osallistuu 35 purjehtijaa.

## Karsinnat
Olympialaisiin osallistuu 35 purjehtijaa. Isäntämaa Japani saa yhden urheilijan suoraan olympiaturnaukseen. 14 urheilijaa valitaan vuoden 2018 purjehduksen MM–kilpailujen perusteella. 5 urheilijaa valitaan vuoden 2019 Laserin MM–kilpailujen perusteella. Aasian kisojen 2018 kautta olympialaisiin pääsee yksi urheilija. Pan-Amerikan kisojen 2019 kautta pääsee kaksi urheilijaa. Euroopan, Afrikan, Aasian ja Oseanian omista kilpailuista valitaan kaksi urheilijaa olympiaturnaukseen. Pohjois- ja Etelä-Amerikan kilpailuista valitaan yksi purjehtija. Näiden lisäksi turnaukseen kutsutaan kaksi urheilijaa.

## Lähteet
Sven Harling

**Karl Sven Harling ** (22. joulukuuta 1905 Pernaja – 8. syyskuuta 1978 Helsinki) oli suomalainen juristi ja Loviisan pormestari. 

## Henkilöhistoria
Sven Harlingin vanhemmat olivat asemapäällikkö Karl Elis Harling ja Ellen Lagert ja puoliso vuodesta 1934 kotitalousopettaja Maja Sandell. Harling suoritti ylemmän oikeustutkinnon 1933 ja sai varatuomarin arvon 1937. Hän toimi Loviisan kaupunginsihteerinä, kamreerina ja lakimiehenä 1934–1943, juristina teollisuuden palveluksessa 1943–1948 ja Loviisan pormestarina, kiinteistötuomarina ja notaarina vuodesta 1946. Loviisan kaupunginvaltuuston ja -hallituksen jäsen hän oli 1946–1947. Sotilasarvoltaan Harling oli reservin majuri (1964).

## Julkaisuja
* *Minnen från striderna vid Muurikkala-Näppi sommaren 1941: 7/JR 24. 1*, 1960
* *Minnen från striderna på Karelska näset sommaren 1941: 7/JR 24. 2*, 1961

## Lähteet
Purjehdus kesäolympialaisissa 2020 – miesten 470

**Miesten [[470 (jolla)|470]] [[Kesäolympialaiset 2020|Tokion olympialaisissa 2020]]** kilpaillaan 28. heinäkuuta – 4. elokuuta Enoshimassa. Kilpailuun osallistuu 19 venettä eli 38 purjehtijaa.

## Karsinnat
Olympialaisiin osallistuu 19 venettä eli 38 purjehtijaa. Isäntämaa Japani saa yhden venekunnan suoraan olympiaturnaukseen. Kahdeksan maata valitaan vuoden 2018 purjehduksen MM–kilpailujen perusteella. 4 venettä valitaan vuoden 2019 470 MM–kilpailujen perusteella. Jokaiselle maanosalle annetaan näiden lisäksi yksi paikka olympiaturnaukseen. 
Pohjois-Amerikan vene valitaan World Cupin osakilpailun perusteella, Euroopan MM-kilpailujen 2021 perusteella. Etelä-Amerikan vene valitaan Copa Brasil 2019 kautta. Afrikan paikka jaetaan Afrikan-mestaruuskilpailuiden 2020 kautta. Aasiassa paikka jaetaan Aasian-mestaruuskilpailuiden 2019 perusteella. Oseania jakaa paikan Sail Melbourne International 2020 kilpailussa.

## Lähteet
Marsha P. Johnson

**Marsha P. Johnson** (syntymänimeltään **Malcolm Michaels, Jr.**; ) oli yhdysvaltalainen transsukupuolinen ihmisoikeusaktivisti, seksityöntekijä sekä drag queen. Hänet tunnetaan erityisesti roolistaan Stonewallin mellakoissa 1969 sekä aktivismistaan seksuaali- ja sukupuolivähemmistöjen, erityisesti transsukupuolisten, oikeuksien puolesta. Yhdessä Sylvia Riveran kanssa hän perusti järjestön nimeltä Street Transvestite Action Revolutionaries, lyhennettynä S.T.A.R.. 

Johnson toimi myös Andy Warholin mallina ja esiintyi drag-ryhmä Hot Peachesin kanssa. Hän oli varsinkin New Yorkin Greenwich Villagen seksityöläisten keskuudessa tunnettu hahmo. Elämänsä viimeiset vuodet Johnson toimi AIDS-aktivistina. Heinäkuussa 1992, pian pride-paraatin jälkeen Johnsonin ruumis löydettiin kellumasta Hudson-joessa. Kuolema todettiin poliisin toimesta alun perin itsemurhaksi, mutta sitä on pidetty todennäköisenä henkirikoksena. Uuden poliisitutkinnan myötä Johnsonin kuolinsyy on virallisesti määrittelemätön. 

## Lähteet
* Kasino, Michael (2012): Pay It No Mind – The Life and Times of Marsha P. Johnson (dokumenttielokuva)

### Viitteet

## Aiheesta muualla
* Johnson IMDb:ssa
* Village Voice: The Drag of Politics  15.6.1979
*  (pätkiä Johnsonin esityksistä)
* Sylvia Rivera Reflects on the Spirit of Marsha P Johnson (ote Randy Wickerin haastattelusta 21.9.1995)
*  (Johnsonin ystävät muistelevat)
*  (Johnsonin ystävä kertoo haastattelussa nähneensä miehiä, jotka ahdistelivat Johnsonia)